कॉलेज के छात्रसंघ अध्यक्ष का प्रवेश निरस्त
राजकीयमहाविद्यालय प्रशासन ने छात्रसंघ अध्यक्ष पुष्पराज गुर्जर का कॉलेज में प्रवेश निरस्त किया है। प्रवेश निरस्त होने से स्वत: ही अध्यक्ष पद रिक्त हो गया है। छात्रसंघ चुनाव में अध्यक्ष पद पर निकटतम प्रतिद्वंद्वी रहे जीतेन्द्र गुर्जर द्वारा गत दिनों प्रवेश संबंधी की गई शिकायत की जांच के बाद कॉलेज प्रशासन ने अध्यक्ष का प्रवेश निरस्त करने का फैसला लिया।
कॉलेज प्राचार्य डॉ. रामनाथ मीणा ने बताया कि शिकायत की जांच में सामने आया कि छात्रसंघ अध्यक्ष पुष्पराज गत वर्ष कस्बे के ही एक निजी कॉलेज में बीए प्रथम वर्ष का नियमित छात्र रहा था। जहां परीक्षा में अनुतीर्ण होने के बाद उसने वास्तविक तथ्य छुपाते हुए सीनियर सैकंडरी की टीसी निकलवा कर दुबारा से राजकीय कॉलेज में नियमित विद्यार्थी के तौर पर बीए प्रथम वर्ष में प्रवेश ले लिया। जो कि विश्वविद्यालय के प्रवेश नियमों का उल्लंघन है। छात्रसंघ चुनावों में एनएसयूआई प्रत्याशी रहे पुष्पराज ने एबीवीपी प्रत्याशी जीतेन्द्र को काफी मतों के अंतर से हराकर अध्यक्ष पद पर कब्जा किया था। प्राचार्य ने बताया कि विश्वविद्यालय के प्रवेश संबंधी नियमों की अनुपालना में छात्रसंघ अध्यक्ष का पुष्पराज का प्रवेश निरस्त किया गया है। प्रवेश निरस्त होने से अध्यक्ष पद भी स्वत: ही रिक्त हो गया है।
प्रवेश निरस्त होने से अध्यक्ष पद स्वत: हुआ रिक्त
बयाना. छात्रसंघ कार्यालय से हटाया अध्यक्ष का नाम।
hin_Deva hin_Deva hin_Deva hin_Deva hin_Deva